Talba fin-niket minħabba l-għadu Għall-mexxej tal-kor. Salm ta' David. Mulej, għal dejjem se tinsieni? Kemm se ddum taħbi wiċċek minni? Kemm se ndum b'qalbi ttaqtaq, bl-imrar kuljum f'qalbi? Kemm se jdum jintrefa' l-għadu fuqi? Ħares u weġibni, Mulej, Alla tiegħi, agħti d-dawl lil għajnejja, li ma naqax fir-raqda tal-mewt; li ma jgħidx l-għadu tiegħi: "Għelibtu!", li ma jifirħux l-għedewwa għax jarawni nogħtor. Imma jien fit-tjieba tiegħek nitma, tifraħ qalbi għall-għajnuna tiegħek. Ngħanni lill-Mulej għall-ġid li għamilli.